钦定古今图书集成/明伦汇编/氏族典/第438卷 > 《廖用贤尚友录》 > 夏时正
## 钦定古今图书集成/明伦汇编/氏族典/第438卷 > 《廖用贤尚友录》 > 夏时正

按《明外史夏时正传》：“时正，字季爵，仁和人。正统十年
进士。除刑部主事。景泰六年，以郎中录囚福建。天顺
初，擢大理寺丞。久之，以便养迁南京大理少卿。成化
五年，迁本寺卿。明年，命巡视江西灾伤，除无名税十
馀万石，汰诸司冗役数万。尝上奏不具赍奏人姓名，
吏科论其简恣。帝宥其罪，录弹章示之。遂乞休归，家”
食三十年，卒。时正雅好学，闲居久，多所著述。